*Za ostale upotrebe, v. Banović Strahinja.*

***Banović Strahinja*** je jugoslovensko-zapadnonemački igrani film iz 1981. godine u režiji Vatroslava Mimice. Po žanru je mešavina drame, avanturističkog i istorijskog filma, a scenario, koji je Mimica napisao zajedno sa Aleksandrom Petrovićem se temelji na tradicionalnoj srpskoj epskoj pesmi o Banović Strahinji. Radnja je smeštena u 1388. godinu, u predvečerje Kosovskog boja kada južne granice srednjovekovne Srbije napadaju osmanski pljačkaši. Naslovni protagonist, koga tumači italijanski glumac Franko Nero, je srpski velikaš kome je jedna takva banda na čelu sa Kesedži Alijom (koga glumi Dragan Nikolić napala zamak i otela ženu (koju glumi Sanja Vejnović) te on kreće u potragu u tešku i naizgled potragu da je izbavi iz harema. *Banović Strahinja* je sniman na lokacijama u Hrvatskoj, a pažnju kritike je izazvao ne zbog za jugoslovensku kinematografiju retkom smeštanju radnje u srednji vek, nego i zbog scenarija koji je koristio motive iz klasičnog vesterna *Tragači*. Publici je, međutim, ostao u sećanju po scenama eksplicitnog nasilja, uključujući i jednu koja sadrži nabijanje na kolac.

Radnja
------

> Jesen 1388. godina uoči Kosovskog boja. Uz južnu granicu Srpskoga carstva lunjaju bande pljačkaša. Dok se Banović Strahinja, mladi plemić s granice, nalazi u lovu, njegovu kulu napada odmetnik Kesedži Alija. Ljude poubija, a njegovu mladu i lepu ženu Anđu, odvodi sa sobom u močvare. Strahinja traži pomoć od tasta, velmože i moćnika Jug Bogdana, ali ne nalazi razumevanje. Za Anđinog oca i braću ona je turska naložnica i za njih više ne postoji. Ali Strahinjina ljubav je jača od razuma i on odlazi u močvare da spasi Anđu. U međuvremenu Alija, očaran Anđinom lepotom, odustaje od toga da je uzme silom, već pokušava ljubavlju i pažnjom da osvoji njenu ljubav. Ona ga dugo sa prezirom odbija, ali mu se na kraju, u jednom trenutku straha i očaja, podaje. Strahinja savladava sve prepreke koje mu se postavljaju, pronalazi odmetnički logor i u surovom i divljem okršaju ubija Aliju i odvodi Anđu natrag u razoreni dom. Kada Strahinja umoran usne, Anđa, obuzeta kajanjem i grižom savesti, uzima konja i odlazi ocu da primi kaznu koja je očekuje – kopanje očiju...
> 
> 
>

Uloge
-----

| Glumac | Uloga |
| --- | --- |
| Glavne uloge |
| Franko Nero | Banović Strahinja |
| Dragan Nikolić | Alija |
| Sanja Vejnović | Anđa |
| Rade Šerbedžija | Abdulah |
| Kole Angelovski | Timotije |
| Gert Frebe | Jug Bogdan |
| Ostale uloge |
| Stole Aranđelović | Pop Gradislav |
| Radoš Bajić | Boško Jugović |
| Mirko Boman | Turčin s majmunom |
| Mirjana Kauzlarić | Robinja |
| Zlatko Madunić | Georgijus |
| Božidar Pavićević | Goli sin |
| Neda Spasojević | Luda Mara |
| Petra Peters | Stana |
| Janez Vrhovec | Vladika |
| Marijan Habazin | Turčin - član Alijine bande |
| Edo Peročević | Turčin - član Alijine bande |
| Dragan Milivojević | Turčin kojem Alija odsjeca glavu |
| Katina Ivanova | Gospođa na dvoru Jug Bogdana |
| Džemail Makšut | Monah |
| Glasovi |
| Miodrag Radovanović | Banović Strahinja |
| Petar Banićević | Jug Bogdan |
| Danica Maksimović | Anđa |

Zanimljivosti
-------------

Glas Banović Strahinje je Franku Neru u filmu pozajmio Miodrag Radovanović,
Jug Bogdanu Petar Banićević, a Anđi Danica Maksimović.
Na filmskom festivalu u Puli 1981. Dragan Nikolić je dobio Zlatnu arenu za najbolju ulogu, a Alfi Kabiljo Zlatnu arenu za najbolju filmsku muziku.
U prvoj postvaci glavnih uloga Banović Strahinju je trebalo da glumi Dragan Nikolić, Anđu Danica Maksimović, a Aliju Bekim Fehmiju.

Izvori
------

1. ↑  Avala - PRO Film katalog 2 iz 1981.

Spoljašnje veze
---------------

* *Banović Strahinja* na sajtu IMDb

| * p
* r
* u
Filmovi koje je režirao Vatroslav Mimica |
| --- |
| 
* *Jubilej gospodina Ikla* (1955)
* *Suleiman the Conqueror* (1961)
* *Prometej sa otoka Viševice* (1964)
* *Ponedjeljak ili utorak* (1966)
* *Kaja, ubit ću te!* (1967)
* *Događaj* (1969)
* *Hranjenik* (1970)
* *Anno Domini 1573* (1975)
* *Posljednji podvig diverzanta Oblaka* (1978)
* *Banjović Strahinja* (1981)

 |